02012A0217(01) — ET — 17.02.2012 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu





Parandatud:









▼B

PROTOKOLL,

millega määratakse kindlaks Euroopa Ühenduse ja Mosambiigi Vabariigi vahelise kalandusalase partnerluslepinguga ette nähtud kalapüügivõimalused ja rahaline toetus







Artikkel 1

Kohaldamisaeg ja kalapüügivõimalused

1. Kolme (3) aasta jooksul on kalandusalase partnerluslepingu artikli 5 alusel antud kalapüügivõimalused järgmised:

pika rändega liigid (liigid, mis on loetletud Ühinenud Rahvaste Organisatsiooni 1982. aasta mereõiguse konventsiooni 1. lisas):

a) 43 ookeani tuunipüügiseinerit ja

b) 32 pinnaõngejadalaeva.

2. Lõiget 1 kohaldatakse käesoleva protokolli artiklites 5 ja 6 osutatud tingimustel.

3. Vastavalt kalandusalase partnerluslepingu artiklile 6 ja käesoleva protokolli artiklile 7 võivad Euroopa Liidu liikmesriigi lipu all sõitvad laevad püüda kala Mosambiigi vetes üksnes juhul, kui nad on India Ookeani Tuunikomisjoni koostatud kalapüügiloaga kalalaevade nimekirjas ja neil on olemas vastavalt käesolevale protokollile ja selle lisale väljastatud kalapüügiluba.

Artikkel 2

Rahaline toetus – makseviisid

1. Artiklis 1 osutatud ajavahemikul on kalandusalase partnerluslepingu artiklis 7 osutatud rahaline toetus käesoleva protokolli kehtivuse ajal kokku 2 940 000 eurot.

2. Rahaline toetus hõlmab järgmist:

a) 8 000 tonni suurusele võrdlusalusele vastav 520 000 euro suurune aastane toetus juurdepääsuks Mosambiigi kalapüügipiirkonnale ja

b) 460 000 euro suurune aastane eritoetus Mosambiigi kalandus- ja merenduspoliitika toetamiseks ja rakendamiseks.

3. Lõiget 1 kohaldatakse käesoleva protokolli artiklites 3, 5, 6, 8 ja 9 osutatud tingimustel.

4. Lõikes 1 osutatud rahalise toetuse maksab Euroopa Liit välja käesoleva protokolli rakendamise vältel 980 000 euro kaupa aastas, mis vastab käesoleva artikli lõike 2 punktides a ja b kehtestatud kogusummadele (st vastavalt 520 000 eurot ja 460 000 eurot).

5. Kui Euroopa Liidu laevad ületavad Mosambiigi kalapüügipiirkonnas tuunipüügikogust 8 000 tonni aastas, kehtestatakse juurdepääsuõiguse eest makstava aastase rahalise toetuse summaks 65 eurot iga püütud lisatonni eest. Euroopa Liidu makstav aastane kogutoetus ei tohi siiski ületada lõike 2 punktis a osutatud summat rohkem kui kahekordselt (st üle 1 040 000 euro). Kui Euroopa Liidu laevad ületavad Mosambiigi kalapüügipiirkonnas kahekordsele aastasele kogutoetusele vastava püügikoguse, makstakse selle piirmäära ületamise eest määratud täiendavad summad järgneval aastal vastavalt lisas esitatud sätetele.

6. Esimesel aastal makstakse toetus hiljemalt 60 päeva jooksul pärast käesoleva protokolli ajutist kohaldamist vastavalt artiklile 15 ning igal järgneval aastal hiljemalt käesoleva protokolli jõustumise aastapäeval.

7. Mosambiigil on artikli 2 lõike 2 punktis a kindlaksmääratud rahalise toetuse kasutusotstarbe suhtes täielik otsustusvabadus.

8. Rahaline toetus makstakse või kantakse üle keskpangas avatud riigikassa arvelduskontole. Arvelduskonto numbri esitavad Mosambiigi ametiasutused.

Artikkel 3

Vastutustundliku ja säästva kalapüügi edendamine Mosambiigi vetes

1. Käesoleva protokolli jõustumisel ja hiljemalt kolm kuud pärast jõustumiskuupäeva lepivad Euroopa Liit ja Mosambiik kalandusalase partnerluslepingu artiklis 9 sätestatud ühiskomitees kokku mitmeaastases valdkondlikus kavas vastavalt Mosambiigi kalandusalasele üldkavale ja Euroopa Komisjoni tegevuspõhimõtetele, samuti lepivad nad kokku üksikasjalikes rakenduseeskirjades, eelkõige

a) ühe- ja mitmeaastastes suunistes artikli 2 lõike 2 punktis b osutatud rahalise toetuse eritoetuse kasutamiseks;

b) vastutustundliku ja säästva kalapüügi juurutamiseks vajalikes ühe- ja mitmeaastastes eesmärkides, võttes arvesse Mosambiigi riiklikus kalanduspoliitikas ja muudes vastutustundliku ja säästva kalapüügi edendamisega seotud või neid mõjutavates poliitikasuundades väljendatud prioriteete, sealhulgas merekaitsealasid;

c) kriteeriumites ja menetlustes, mis võivad vajaduse korral hõlmata eelarvelisi ja finantsnäitajaid ja võimaldavad anda aasta lõikes hinnangu saavutatud tulemustele.

2. Mõlemad lepinguosalised peavad kõik mitmeaastase valdkondliku kava muudatusettepanekud ühiskomitees heaks kiitma.

3. Vajaduse korral võib Mosambiik igal aastal eraldada artikli 2 lõike 2 punktis b osutatud rahalisele toetusele lisaks täiendava toetuse mitmeaastase kava elluviimiseks. Euroopa Liitu teavitatakse kõnealusest eraldisest.

Artikkel 4

Teaduskoostöö vastutustundliku kalapüügi valdkonnas

1. Käesolevaga kohustuvad lepinguosalised edendama Mosambiigi vetes vastutustundlikku kalapüüki, lähtudes Mosambiigi vetes kala püüdvate erinevate riikide laevade mittediskrimineerimise põhimõttest.

2. Käesoleva protokolliga kaetud ajavahemikul jälgivad Euroopa Liit ja Mosambiik kalavarude seisundit Mosambiigi kalapüügipiirkonnas.

3. Lepinguosalised järgivad nii India Ookeani Tuunikomisjoni resolutsioone ja soovitusi kui ka lepingu artikli 4 lõike 2 kohaselt asutatud ühise teadusliku töörühma nõuandeid kalavarude kaitse ja vastutustundliku majandamise kohta.

4. Kooskõlas lepingu artikliga 4, lähtudes India Ookeani Tuunikomisjoni soovitustest ja resolutsioonidest, parimate olemasolevate teadusuuringute tulemustest ning kui see on asjakohane, kalandusalase partnerluslepingu artiklis 4 sätestatud ühise teaduskohtumise järeldustest, võivad lepinguosalised teineteisega konsulteerida kalandusalase partnerluslepingu artikliga 9 ettenähtud ühiskomitee raames ning vajaduse korral kokku leppida meetmetes, mis tagavad Mosambiigi kalavarude säästva majandamise.

5. Kui ELi laevad lossivad oma saagi kolmandates riikides, on Mosambiigi ametiasutustel võimalus neid lossimisi jälgida.

Artikkel 5

Kalapüügivõimaluste kohandamine vastastikusel kokkuleppel

1. Artiklis 1 osutatud kalapüügivõimalusi võib vastastikusel kokkuleppel kohandada, tingimusel et see on kooskõlas India Ookeani Tuunikomisjoni soovituste ja resolutsioonidega ning ühine teaduslik töörühm on nõus, et vastavate kohandamistega on tagatud tuuni ja tuunilaadsete liikide säästev majandamine India ookeanis.

2. Sellisel juhul suurendatakse artikli 2 lõike 2 punktis a osutatud rahalist toetust proportsionaalselt ja põhimõttel pro rata temporis. Euroopa Liidu makstav aastane kogutoetus ei tohi siiski ületada artikli 2 lõike 2 punktis a osutatud summat rohkem kui kaks korda.

3. Lepinguosalised teavitavad üksteist kalanduspoliitikas ja kalandusalastes õigusaktides tehtud mis tahes muudatustest.

Artikkel 6

Uued kalapüügivõimalused

1. Kui Euroopa Liidu kalalaevad huvituvad kalapüügist, mis ei ole sätestatud kalandusalase partnerluslepingu artiklis 1, konsulteerivad lepinguosalised üksteisega enne selliseks kalapüügiks loa andmist ning vajaduse korral lepivad kokku asjakohastes kalapüügitingimustes, sealhulgas vastavate muudatuste tegemises käesolevasse protokolli ja selle lisasse.

2. Lepinguosalised peaksid soodustama katsepüüki, eriti Mosambiigi vetes elavate vähepüütavate süvamereliikide puhul. Sel eesmärgil ja ühe lepinguosalise taotlusel konsulteerivad lepinguosalised teineteisega ning määravad üksikjuhtumite kaupa kindlaks liigid, tingimused ja muud olulised ning asjakohased parameetrid.

3. Lepinguosalised tegelevad katsepüügiga vastavalt parameetritele, mille nad vajaduse korral määravad kindlaks halduskokkuleppega. Katsepüügiload peaksid kehtima kuni kuus kuud.

4. Kui lepinguosalised leiavad, et katsepüügi kampaaniad on andnud positiivsed tulemusi, võib Mosambiigi valitsus anda Euroopa Liidu laevadele uute liikide püügivõimalusi kuni käesoleva protokolli kehtivuse lõppemiseni. Sellest tulenevalt suurendatakse käesoleva protokolli artikli 2 lõike 2 punktis a osutatud rahalist toetust. Vastavalt sellele muudetakse ka laevaomanike loatasusid ja nende suhtes kohaldatavaid tingimusi vastavalt käesoleva protokolli lisale.

Artikkel 7

Kalapüügi tingimused – ainuõiguslikkuse klausel

Ilma et see piiraks kalandusalase partnerluslepingu artikli 6 kohaldamist, võivad Euroopa Liidu laevad kala püüda Mosambiigi vetes ainult siis, kui neil on Mosambiigi poolt käesoleva protokolli ja selle lisa alusel välja antud kehtiv kalapüügiluba.

Artikkel 8

Rahalise toetuse maksmise peatamine ja läbivaatamine

1. Olenemata käesoleva protokolli artikli 9 sätetest vaadatakse läbi artikli 2 lõike 2 punktides a ja b osutatud rahalise toetuse suurus või peatatakse selle maksmine pärast lepinguosaliste omavahelist konsulteerimist, juhul kui

a) püügitegevus Mosambiigi kalapüügipiirkonnas on takistatud muudel kui looduslikel põhjustel;

b) ühe või teise lepinguosalise poliitilistes suunistes on tehtud olulisi muudatusi, mis mõjutavad käesoleva protokolli asjaomaseid sätteid.

2. Mosambiigi valitsus või Mosambiigi valitsuse volitusel tegutsev välishindaja annab hinnangu valdkondlikku poliitikat toetavate rahaeraldiste tulemustele ja väärtusele. Kõnealuse iga-aastase hinnangu tulemusi analüüsitakse ühiskomitee raames vastavalt käesoleva protokolli artiklis 3 sätestatule. Kui leitakse, et valdkondliku poliitika toetuse tulemused ei vasta rahaliselt programmi eelarvele, võib Euroopa Komisjon artikli 2 lõike 2 punktiga b ette nähtud eritoetuse maksmise osaliselt või täielikult peatada.

3. Rahalise toetuse maksmist ja/või kalapüüki võib jätkata pärast seda, kui on taastunud enne eespool nimetatud asjaolude ilmnemist valitsenud olukord ja kui mõlemad lepinguosalised on pärast konsulteerimist andnud vastava nõusoleku.

Artikkel 9

Protokolli kohaldamise peatamine

1. Käesoleva protokolli kohaldamine peatatakse ühe lepinguosalise algatusel ning lepinguosalised arutavad peatamist ning kokkuleppe saavutamist lepingu artiklis 9 sätestatud ühiskomitees järgmistel juhtudel:

a) kui kalapüüki Mosambiigi kalapüügipiirkonnas takistavad erakorralised asjaolud, mis ei ole seotud loodusnähtustega;

b) kui Euroopa Liit ei maksa artikli 2 lõike 2 punktis a sätestatud rahalist toetust käesoleva protokolli artiklis 8 nimetamata põhjustel;

c) kui lepinguosalistel tekib seoses käesoleva protokolli ja selle lisa tõlgendamise ja kohaldamisega erimeelsusi, mida ei suudeta kõrvaldada;

d) kui üks lepinguosalistest ei järgi käesoleva protokolli ja selle lisa sätteid;

e) pärast ühe või teise lepinguosalise poolt oluliste muudatuste tegemist poliitilistes suunistes, mis mõjutavad käesoleva protokolli asjaomaseid sätteid;

f) kui üks lepinguosalistest tuvastab Cotonou lepingu artiklis 9 sätestatud inimõigusi käsitlevate oluliste osade ja põhiosa rikkumise ning vastavalt Cotonou lepingu artiklites 8 ja 96 sätestatud menetlusele;

g) kui kalandusalase partnerluslepingu artikli 3 lõike 5 kohaselt ei ole järgitud Rahvusvahelise Tööorganisatsiooni töö põhimõtete ja -õiguste deklaratsiooni.

2. Käesoleva protokolli rakendamise peatamiseks peab asjaomane lepinguosaline teatama oma kavatsusest kirjalikult vähemalt kolm kuud enne peatamise jõustumiskuupäeva.

3. Kui protokolli rakendamine peatatakse, jätkavad lepinguosalised konsulteerimist, et lahendada erimeelsused sõbraliku kokkuleppega. Lahenduse leidmisel jätkatakse käesoleva protokolli rakendamist ning rahalist toetust vähendatakse proportsionaalselt ja põhimõttel pro rata temporis vastavalt ajavahemikule, mil käesoleva protokolli rakendamine oli peatatud.

Artikkel 10

Siseriiklike õigusaktide kohaldamine

1. Euroopa Liidu kalalaevade tegevuse suhtes Mosambiigi vetes kohaldatakse Mosambiigi õigusnorme, kui käesolevas protokollis ja selle lisas ei ole sätestatud teisiti.

2. Mosambiigi ametiasutused teavitavad Euroopa Komisjoni kõikidest kalanduspoliitikaga seotud olulisematest muutustest või uutest õigusaktidest.

Artikkel 11

Konfidentsiaalsus

Lepinguosalised tagavad, et kõiki andmed seoses ELi laevade ja nende kalapüügitegevusega Mosambiigi vetes käsitletakse alati konfidentsiaalsetena. Kõnealuseid andmeid kasutatakse asjaomaste pädevate ametiasutuste poolt eranditult lepingu rakendamise ning kalanduse juhtimise, seire, kontrolli ja järelevalve puhul.

Artikkel 12

Elektrooniline teabevahetus

Lepingu kohaldamisega seotud dokumentide ja teabe puhul kohustuvad Mosambiik ja Euroopa Liit rakendama viivitamata vajalikke elektroonilise teabevahetuse süsteeme. Dokumendi elektroonilist vormi käsitatakse igas etapis samaväärsena paberkandjal oleva vormiga.

Mõlemad lepinguosalised teavitavad viivitamata selliseid edastusi takistavatest arvutisüsteemi mis tahes tõrgetest. Sellise olukorra puhul asendatakse lepingu rakendamisega seotud teave ja dokumendid lisas kehtestatud korra kohaselt automaatselt paberkandjal dokumentidega.

Artikkel 13

Kestus

Käesolevat protokolli ja selle lisa kohaldatakse kolme (3) aasta jooksul alates selle ajutisest kohaldamisest vastavalt artiklile 15, juhul kui ei teatata artikli 14 kohasest protokolli lõpetamisest.

Artikkel 14

Protokolli lõpetamine

1. Protokolli lõpetamise korral teatab asjaomane lepinguosaline teisele lepinguosalisele kirjalikult oma kavatsusest protokoll lõpetada vähemalt kuus kuud enne asjaomase lõpetamise kavandatavat jõustumist.

2. Eelmises lõikes nimetatud teatise saatmisega avatakse küsimuste arutamine lepinguosaliste vahel.

Artikkel 15

Ajutine kohaldamine

Käesolevat protokolli kohaldatakse ajutiselt alates allkirjastamise kuupäevast, kuid mitte enne 1. jaanuari 2012.

Artikkel 16

Jõustumine

Käesolev protokoll ja selle lisa jõustuvad kuupäeval, mil lepinguosalised teatavad teineteisele selle jõustamiseks vajalike menetluste lõpuleviimisest.

Съставено в Брюксел на първи февруари две хиляди и дванадесета година.

Hecho en Bruselas, el uno de febrero de dos mil doce.

V Bruselu dne prvního února dva tisíce dvanáct.

Udfærdiget i Bruxelles den første februar to tusind og tolv.

Geschehen zu Brüssel am ersten Februar zweitausendzwölf.

Kahe tuhande kaheteistkümnenda aasta veebruarikuu esimesel päeval Brüsselis.

Έγινε στις Βρυξέλλες, την πρώτη Φεβρουαρίου δύο χιλιάδες δώδεκα.

Done at Brussels on the first day of February in the year two thousand and twelve.

Fait à Bruxelles, le premier février deux mille douze.

Arna dhéanamh sa Bhruiséil, an chéad lá de Feabhra an bhliain dhá mhíle agus a dó dhéag.

Fatto a Bruxelles, addì primo febbraio duemiladodici.

Briselē, divtūkstoš divpadsmitā gada pirmajā februārī.

Priimta du tūkstančiai dvyliktų metų vasario pirmą dieną Briuselyje.

Kelt Brüsszelben, a kétezer-tizenkettedik év február havának első napján.

Magħmul fi Brussell, fl-ewwel jum ta' Frar tas-sena elfejn u tnax.

Gedaan te Brussel, de eerste februari tweeduizend twaalf.

Sporządzono w Brukseli dnia pierwszego lutego roku dwa tysiące dwunastego.

Feito em Bruxelas, em um de fevereiro de dois mil e doze.

Întocmit la Bruxelles la întâi februarie două mii doisprezece.

V Bruseli dňa prvého februára dvetisícdvanásť.

V Bruslju, dne prvega februarja leta dva tisoč dvanajst.

Tehty Brysselissä ensimmäisenä päivänä helmikuuta vuonna kaksituhattakaksitoista.

Som skedde i Bryssel den första februari tjugohundratolv.

За Европейския съюз

Por la Unión Europea

Za Evropskou unii

For Den Europæiske Union

Für die Europäische Union

Euroopa Liidu nimel

Για την Ευρωπαϊκή Ένωση

For the European Union

Pour l'Union européenne

Per l'Unione europea

Eiropas Savienības vārdā –

Europos Sąjungos vardu

Az Európai Unió részéről

Għall-Unjoni Ewropea

Voor de Europese Unie

W imieniu Unii Europejskiej

Pela União Europeia

Pentru Uniunea Europeană

Za Európsku úniu

Za Evropsko unijo

Euroopan unionin puolesta

För Europeiska unionen

За правителството на Мозамбик

Por el Gobierno de Mozambique

Za vládu Mosambiku

For Mozambiques regering

Für die Regierung Mosambiks

Mosambiigi valitsuse nimel

Για την Κυβέρνηση της Μοζαμβίκης

For the Government of Mozambique

Pour le gouvernement du Mozambique

Per il governo del Mozambico

Mozambikas valdības vārdā –

Mozambiko Vyriausybės vardu

Mozambik kormánya részéről

Għall-Gvern tal-Możambik

Voor de regering van Mozambique

Pelo Governo de Moçambique

W imienu rządu Mozambiku

Pentru guvernul Mozambicului

Za vládu Mozambiku

Za vlado Mozambika

Mosambikin tasavallan puolesta

För Moçambiques regering

LISA

EUROOPA LIIDU LAEVADE KALANDUSTEGEVUSE TINGIMUSED MOSAMBIIGI KALAPÜÜGIPIIRKONNAS

I PEATÜKK

ÜLDSÄTTED

1. Pädeva asutuse määramine

Kui ei ole kindlaks määratud teisiti, käsitatakse käesolevas lisas Euroopa Liidu (EL) või Mosambiigi all järgmisi pädevaid ametiasutusi:

— ELi puhul: Euroopa Komisjon, vajadusel Mosambiigis asuva ELi delegatsiooni vahendusel;

— Mosambiigi puhul: kalandusministeerium.

2. Mosambiigi kalapüügipiirkond

Protokolli ja selle lisa kõiki sätteid kohaldatakse eranditult Mosambiigi kalapüügipiirkonnas, nagu on osutatud 2. liites.

3. Kohaliku agendi määramine

Iga käesoleva protokolli raames kalapüügiluba taotlevat ELi laeva peab esindama Mosambiigis resideeruv agent.

4. Arvelduskonto

Enne protokolli jõustumist edastab Mosambiik ELile selle (nende) arvelduskonto(de) andmed, mille(de)le kantakse lepingu raames ELi laevade eest makstavad summad. Pangaülekannetega seotud ülekandekulud jäävad laevaomanike kanda.

II PEATÜKK

TUUNIPÜÜGILUBA

1. Tuunipüügiloa saamise eeltingimus – laeva abikõlblikkus

Lepingu artiklis 6 osutatud tuunipüügiload antakse välja tingimusel, et laev on kantud ELi kalalaevade registrisse, India Ookeani Tuunikomisjoni koostatud kalapüügiloaga kalalaevade nimekirja ning kõik laevaomaniku, kapteni või laeva endaga seotud varasemad kohustused, mis tulenevad lepingu raames toimuvast kalapüügist Mosambiigis ja on seotud Mosambiigi kalandusalaste õigusaktidega, on täidetud.

2. Kalapüügiloa taotlemine

EL esitab Mosambiigile taotluse kalapüügiloa saamiseks igale lepingu raames kala püüda soovivale laevale vähemalt 20 päeva enne taotluse kehtivusaja alguskuupäeva, kasutades selleks käesoleva lisa 1. liites esitatud vormi. Taotlus peab olema trükitud või kirjutatud loetavate trükitähtedega.

Kehtiva protokolli raames esitatud esimese kalapüügiloa taotlusele või asjaomase laeva tehnilise muutmise järgselt lisatakse taotlusele

i) tõend, et taotletava kalapüügiloa kehtivusaja eest on tehtud loatasu ettemakse;

ii) järgmiste isikute nimi, aadress ja kontaktandmed:

— kalalaeva omanik;

— kalalaeva käitaja;

— laeva kohalik agent, kui see on olemas;

iii) hiljutine värvifoto laevast külgvaates suuruses vähemalt 15 cm × 10 cm;

iv) laeva merekõlblikkuse tunnistus;

v) laeva registreerimistunnistus;

vi) laeva sanitaartõend, mille on väljastanud ELi pädev ametiasutus;

vii) kalalaeva kontaktandmed (faks, e-post jne).

Kui kehtiva protokolli raames uuendatakse kalapüügiluba laevale, mille tehnilised näitajad ei ole muutunud, esitatakse koos uuendamistaotlusega üksnes loatasu ettemakse kinnitus.

3. Loatasu ettemakse

Loatasu ettemakse summa on kehtestatud käesoleva lisa 2. liites esitatud teabelehes täpsustatud aastase määra alusel. Ettemakse sisaldab kõiki kohalikke ja riiklikke makse, välja arvatud sadamalõivud, randumislõivud, ümberlaadimis- ja teenustasud.

4. Kalapüügiloaga laevade ajutine nimekiri

Pärast püügiloa taotluste kättesaamist koostab riiklik kalanduskontrolli asutus viivitamatult ajutise nimekirja iga kategooria all luba taotlenud laevadest. Mosambiigi pädev ametiasutus saadab kõnealuse nimekirja viivitamata ELile.

EL edastab ajutise nimekirja laevaomanikule või tema agendile. Juhul kui ELi ametid on suletud, võib Mosambiik saata ajutise nimekirja otse laevaomanikule või tema agendile ja edastada sellekohase koopia ELile.

5. Kalapüügiloa väljastamine

Iga laeva kalapüügiluba väljastatakse laevaomanikule või tema agendile 15 päeva jooksul pärast pädeva ametiasutuse poolt täieliku taotluse kättesaamist. Kalapüügiloa koopia saadetakse viivitamata ELi delegatsioonile.

6. Kalapüügiloaga laevade nimekiri

Pärast kalapüügiloa väljastamist koostab riiklik kalanduskontrolli asutus viivitamata iga laevakategooria kohta lõpliku nimekirja laevadest, kellel on lubatud Mosambiigi kalapüügipiirkonnas kala püüda. Kõnealune nimekiri edastatakse viivitamata ELile ja see asendab eespool osutatud ajutise nimekirja.

7. Kalapüügiloa kehtivusaeg

Kalapüügilubade kehtivusaeg on üks aasta ning neid võib pikendada.

Kehtivusaja alguse kindlaksmääramiseks käsitatakse aastase kehtivusajana

i) protokolli kohaldamise esimesel aastal ajavahemikku kehtima hakkamise kuupäevast kuni sama aasta 31. detsembrini;

ii) seejärel iga täielikku kalendriaastat;

iii) protokolli kohaldamise viimasel aastal ajavahemikku alates 1. jaanuarist kuni protokolli kehtivuse lõppemiseni;

iv) protokolli esimesel ja viimasel aastal tuleks loatasu ettemakse arvutada põhimõttel pro rata temporis.

8. Pardadokumendid

Mosambiigi vetes või Mosambiigi sadamas olles peavad laeva pardal olema kogu aeg järgmised dokumendid:

a) kalapüügiluba;

b) kalalaeva lipuriigi pädeva ametiasutuse väljastatud dokumendid, milles on osutatud

— laeva registreerimisnumber ja laeva registreerimistunnistus;

— Rahvusvahelise Mereorganisatsiooni Torremolinose konventsiooniga ette nähtud vastavussertifikaat;

c) kalalaeva üldplaani ajakohased kinnitatud joonised ja kirjeldused ning eelkõige kalalaeva kalatrümmide arv ja nende ladustamismaht kuupmeetrites;

d) kalalaeva lipuriigi pädeva ametiasutuse kinnitatud tõend, milles on kirjeldatud muudatused ja nende iseloom, juhul kui kalalaeva omadusi on mis tahes viisil muudetud seoses laeva üldpikkuse, registreeritud kogutonnaaži, peamasina või -masinate võimsuse (hj) või lastimahutavusega;

e) kui kalalaev on varustatud jahutatud või külmutatud merevee tankidega, siis lipuriigi pädeva ametiasutuse kinnitatud tõend, milles on esitatud tankide mahutavus kuupmeetrites;

f) kalalaevale välja antud luba püüda kala lipuriigi jurisdiktsiooni alt väljas asuvates vetes;

g) koopia Mosambiigi kalandusseadusest (Law nr. 3/90) ja merekalanduse eeskirjadest (REPMAR Decree nr 43/2003).

9. Kalapüügiloa edasiandmine

Kalapüügiluba väljastatakse konkreetsele laevale ning see ei ole üleantav.

Tõestatud vääramatu jõu korral võib ELi taotlusel laeva kalapüügiloa siiski asendada mõnele muule samade omadustega laevale või asenduslaevale antud uue kalapüügiloaga, tasumata selle eest uut ettemakset. Sellisel juhul võetakse IV peatükis osutatud tuunikülmutusseinerite ja pinnaõngejadalaevade kalapüügiloa tasude puhul arvesse kahe laeva kogupüüki Mosambiigi kalapüügipiirkonnas.

Üleandmiseks tagastab laevaomanik või tema agent Mosambiigis asendamist vajava kalapüügiloa ja Mosambiik annab võimalikult kiiresti välja asenduspüügiloa. Asenduspüügiluba antakse laevaomanikule või tema agendile välja viivitamata pärast asendamist vajava kalapüügiloa tagastamist. Asenduspüügiluba jõustub asendamist vajava kalapüügiloa tagastamise päeval.

Mosambiik ajakohastab kalapüügiloaga laevade nimekirja võimalikult kiiresti. Uus nimekiri edastatakse viivitamata riiklikule kalanduskontrolli asutusele ja ELile.

10. Abilaevad

Abilaevadele antakse luba vastavalt Mosambiigi õigusaktide sätetele ja tingimustele.

Abilaevade puhul kohaldatav aastane loatasu on 3 580 eurot aastas.

Mosambiigi pädevad ametiasutused edastavad komisjonile ELi Mosambiigi delegatsiooni vahendusel regulaarselt väljavõtte selliselt väljastatud lubadest.

III PEATÜKK

TEHNILISED MEETMED

Kalapüügiluba omavate laevade suhtes kohaldatavad tehnilised meetmed seoses püügipiirkonna, püügivahendite ja täiendava püügiga on määratud püügikategooriate kaupa kindlaks käesoleva lisa 2. liites esitatud teabelehes.

Laevad järgivad Mosambiigi kalandusalaseid õigusakte ja kõiki India Ookeani Tuunikomisjoni vastu võetud resolutsioone.

IV PEATÜKK

PÜÜGIARUANDED

1. Püügireisi mõiste

Käesoleva lisa kohaldamisel määratletakse ELi kalalaeva püügireisi kestus järgmiselt:

— ajavahemik laeva Mosambiigi kalapüügipiirkonda sisenemisest kuni sellest lahkumiseni või

— ajavahemik laeva Mosambiigi kalapüügipiirkonda sisenemisest kuni ümberlaadimiseni sadamas ja/või lossimiseni Mosambiigis.

2. Püügipäevik

Lepingu raames kala püüdva ELi laeva kapten peab India Ookeani Tuunikomisjoni püügipäevikut, mille näidis iga püügikategooria kohta on esitatud käesoleva lisa 3. liites.

Püügipäevik peab vastama Ookeani Tuunikomisjoni resolutsioonile 08/04 õngejadalaevade kohta ja resolutsioonile 10/03 seinnoodalaevade kohta.

Kapten täidab püügipäevikut iga päeva kohta, mil laev asub Mosambiigi kalapüügipiirkonnas.

Kapten teeb püügipäevikusse iga päev sissekande, määrates kindlaks iga püütud ja pardal hoitava liigi FAO kolmetähelise koodi ja koguse, väljendatuna eluskaalu kilogrammides või vajaduse korral kalade arvuna. Iga peamise liigi puhul märgib kapten ära ka kaaspüügi.

Püügipäevik täidetakse loetavalt, trükitähtedega ja selle allkirjastab laeva kapten.

Püügipäevikusse registreeritud andmete täpsuse eest vastutab kapten.

3. Püügiaruanded

Kapten annab laeva püügist aru, esitades Mosambiigile püügipäevikud ajavahemiku kohta, mil laev viibis Mosambiigi kalapüügipiirkonnas.

Püügipäevikud edastatakse järgmise korra kohaselt:

i) Mosambiigi sadamasse sisenemisel esitatakse iga püügipäeviku originaal Mosambiigi kohalikule esindajale, kes kinnitab kirjalikult selle kättesaamist; püügipäeviku koopia antakse Mosambiigi inspekteerimisrühmale;

ii) kui Mosambiigi kalapüügipiirkonnast lahkutakse ilma eelnevalt Mosambiigi sadamasse sisenemata, saadetakse iga püügipäeviku originaal seitsme tööpäeva jooksul pärast mis tahes sadamasse saabumist ja igal juhul 15 tööpäeva jooksul pärast Mosambiigi püügipiirkonnast lahkumist

a) e-posti teel riikliku kalanduskontrolli asutuse antud e-posti aadressile;

b) või faksi teel riikliku kalanduskontrolli asutuse antud numbrile;

c) või kirja teel riiklikule kalanduskontrolli asutusele.

Lepinguosalised määravad alates 1. jaanuarist 2012 kehtima hakkava elektroonilise edastuse korra, mida kasutada elektroonilisel püügipäevikul põhinevate püügi ja aruandeandmete edastamiseks; seejärel kavandavad lepinguosalised protokolli rakendamise ja püügiaruannete paberversiooni asendamise elektroonilisega alates 1. juulist 2012.

Kapten saadab kõikide püügipäevikute koopia ELile ja laeva lipuriigi pädevale ametiasutusele. Tuunipüügilaevade ja pinnaõngejadalaevade puhul saadab kapten kõikide püügipäevikute koopia instituudile Instituto Nacional de Investigação Pesqueira (IIP) ja ühele järgmistest teadusinstituutidest:

i) Institut de recherche pour le développement (IRD);

ii) Instituto Español de Oceanografía (IEO);

iii) IPIMAR (Instituto Português de Investigação Maritima).

Kui laev pöördub oma kalapüügiloa kehtivusajal Mosambiigi kalapüügipiirkonda tagasi, siis koostatakse uus püügiaruanne.

Kui püügiaruannete kohta kehtivaid sätteid ei ole arvesse võetud, võib Mosambiik peatada asjaomase laeva kalapüügiloa kuni puuduvate püügiaruannete esitamiseni ja karistada laevaomanikku kehtivate siseriiklike õigusaktide asjaomaste sätete kohaselt. Korduva rikkumise puhul võib Mosambiik kalapüügiloa uuendamisest keelduda. Mosambiik teavitab viivitamata ELi kõikidest kõnealuses kontekstis kohaldatavatest sanktsioonidest.

4. Tuunipüügilaevade ja pinnaõngejadalaevade loatasude lõplik arvestus

Võttes aluseks eespool nimetatud teadusinstituutide kinnitatud püügiaruanded, määrab EL iga tuunipüügiseineri ja pinnaõngejadalaeva puhul kindlaks eelnenud kalendriaasta püügihooaja eest tasumisele kuuluvate loatasude lõpliku arvestuse.

EL edastab kõnealuse lõpliku arvestuse Mosambiigile ja laevaomanikule enne jooksva aasta 31. juulit. Mosambiik võib esitada dokumentaalsete tõendite põhjal lõpliku arvestuse kohta vastuväite 30 tööpäeva jooksul alates selle edastamisest. Eriarvamuste korral pöörduvad lepinguosalised ühiskomisjoni poole. Kui Mosambiik ei ole 30 tööpäeva jooksul vastuväidet esitanud, loetakse lõplik arvestus vastuvõetuks.

Kui lõplik arvestus on suurem kui kindlaksmääratud loatasu, mis tasuti ettemaksuna kalapüügiloa saamiseks, maksab laevaomanik puuduva summa Mosambiigile jooksva aasta 30. septembriks. Kui lõplik arvestus on väiksem kui kindlaksmääratud loatasu, ei ole laevaomanikul õigus ülejäävat summat tagasi saada.

V PEATÜKK

LOSSIMINE JA ÜMBERLAADIMINE

Ümberlaadimine merel keelatud. Kõiki sadamas toimuvaid ümberlaadimisprotsesse jälgitakse Mosambiigi kalandusinspektorite juuresolekul.

Lossida või ümberlaadida sooviva ELi laeva kapten peab vähemalt 48 tunni jooksul enne lossimist või ümberlaadimist teatama Mosambiigile järgmised andmed:

a) lossida või ümberlaadida sooviva kalalaeva nimi ja number India Ookeani Tuunikomisjoni kalalaevade registris;

b) lossimis- või ümberlaadimissadam;

c) lossimise või ümberlaadimise kuupäev ja kellaaeg;

d) iga lossitava või ümberlaaditava liigi (identifitseeritav FAO kolmetähelise koodi alusel) kogus (väljendatuna eluskaalu kilogrammides või vajaduse korral kalade arvuna);

e) ümberlaadimise puhul vastuvõtva laeva nimi.

Vastuvõtvate laevade puhul teatab vastuvõtva laeva kapten mitte hiljem kui 24 tundi enne ümberlaadimise alustamist ja ümberlaadimise lõpetamisel Mosambiigi ametiasutustele tema laevale ümberlaaditava tuuni ja tuunilaadsete liikide kogused ning täidab ja esitab ümberlaadimisdeklaratsiooni 24 tunni jooksul Mosambiigi ametiasutustele.

Ümberlaadimise teostamiseks peab olema eelnev luba, mille Mosambiik on kaptenile või tema agendile väljastanud 24 tunni jooksul pärast eespool nimetatud teatamist. Ümberlaadimine peab toimuma Mosambiigi selleks ettenähtud sadamas.

Mosambiigis toimuva ümberlaadimise teostamiseks kindlaks määratud kalasadamad on Maputo, Beira ja Nacala (India Ookeani Tuunikomisjonile resolutsiooniga 10/11 teatatud PSME nõudmistele vastavad sadamad).

Mosambiigi sadamas lossivad ELi laevad püüavad anda oma kaaspüügi kohalike töötlemisettevõtete käsutusse kohaliku turuhinnaga. ELi kalandusettevõtjate soovi korral esitavad Mosambiigi ametiasutused kohalike töötlemisettevõtete nimekirja ja kontaktandmed.

Kui kõnealuseid sätteid ei täideta, rakendatakse Mosambiigi kehtivate õigusaktidega ette nähtud sanktsioone.

VI PEATÜKK

KONTROLL

1. Kalapüügi piirkonda sisenemine ja sealt lahkumine

Igast kalapüügiloaga ELi laeva Mosambiigi kalapüügipiirkonda sisenemisest ja sealt lahkumisest tuleb Mosambiiki teavitada kolme tunni jooksul alates sisenemisest või lahkumisest.

Sisenemist või lahkumist teavitamisel edastab laev eelkõige

i) kuupäeva, kellaaja ja kavandatud piiriületuspunkti;

ii) iga pardal hoitava sihtliigi FAO kolmetähelise koodi ja koguse, väljendatuna eluskaalu kilogrammides või vajaduse korral kalade arvuna;

iii) iga pardal hoitava kaaspüütud liigi FAO kolmetähelise koodi ja koguse, väljendatuna eluskaalu kilogrammides või vajaduse korral kalade arvuna;

iv) iga merre tagasiheidetud kaaspüütud liigi FAO kolmetähelise koodi ja koguse, väljendatuna eluskaalu kilogrammides või vajaduse korral kalade arvuna.

Teavitus edastatakse lisa 4. liites esitatud vormi kasutades eelistatavalt e-postiga või selle puudumisel faksi teel Mosambiigi teatatud e-posti aadressile, telefoninumbrile või faksinumbrile. Mosambiik saadab viivitamata e-posti või faksi teel vastu kättesaamisteate.

Mosambiik teavitab viivitamata asjaomaseid laevu ja ELi e-posti aadressi, telefoninumbri või edastussageduse muudatustest.

Iga Mosambiigi kalapüügipiirkonnas püügitegevuselt tabatud laeva, kes ei ole eelnevalt oma kohalolekust teatanud, käsitatakse kalapüügiloata laevana.

Iga kõnealust sätet rikkuva isiku suhtes rakendatakse Mosambiigis kehtivate kalandusalaste õigusaktidega ettenähtud karistusi ja sanktsioone.

Püügipiirkonda sisenemise, sellest väljumise ja püügi aruandeid tuleb hoida pardal vähemalt aasta, arvestatuna aruande esitamise kuupäevast.

2. Perioodilise püügi aruanded

Kui ELi laev püüab kala Mosambiigi vetes, peab kalapüügiluba omava ELi laeva kapten teatama Mosambiigi ametiasutusele iga kolme päeva järel Mosambiigi kalapüügipiirkonnas püütud kogused. Esimene püügideklaratsioon tuleb esitada viis päeva pärast Mosambiigi kalapüügipiirkonda sisenemist.

Esitades iga viie päeva järel oma perioodilise püügi aruanded, peab laev teatama eelkõige

i) kuupäeva, aja ja asukoha aruande esitamisel;

ii) iga viie päeva jooksul püütud ja pardal hoitava sihtliigi FAO kolmetähelise koodi ja koguse, väljendatuna eluskaalu kilogrammides või vajaduse korral kalade arvuna;

iii) iga viie päeva jooksul pardal hoitava kaaspüügi liigi FAO kolmetähelise koodi ja koguse, väljendatuna eluskaalu kilogrammides või vajaduse korral kalade arvuna;

iv) iga viie päeva jooksul merre tagasiheidetud kaaspüügi liigi FAO kolmetähelise koodi ja koguse, väljendatuna eluskaalu kilogrammides või vajaduse korral kalade arvuna;

v) toote esitusviisi;

vi) tuunipüügiseinerid:

— edukate noodatõmmete arv peibutuspüügivahendiga püügi puhul pärast viimast aruannet,

— edukate noodatõmmete arv vaba püügi puhul pärast viimast aruannet,

— ebaõnnestunud noodatõmmete arv;

vii) tuunipüügi õngejadalaevad:

— noodatõmmete arv pärast viimast aruannet,

— pärast viimast aruannet vette lastud konksude arv.

Teavitus edastatakse lisa 5. liites esitatud vormingus eelistatavalt e-postiga või selle puudumisel faksi teel Mosambiigi teatatud e-posti aadressile või telefoninumbrile. Mosambiik teavitab viivitamata asjaomaseid laevu ja ELi e-posti aadressi, telefoninumbri või edastussageduse muudatustest.

Iga Mosambiigi kalapüügipiirkonnas püügitegevuselt tabatud laeva, kes ei ole esitanud oma viiepäevast perioodilist püügiaruannet, käsitatakse kalapüügiloata laevana. Iga kõnealust sätet rikkuva isiku suhtes rakendatakse Mosambiigis kalandusalaste õigusaktidega ettenähtud karistusi ja sanktsioone.

Perioodilist püügiaruannet tuleb hoida pardal vähemalt aasta, arvestatuna aruande esitamise kuupäevast.

3. Inspekteerimine merel

Kalapüügiluba omavate Mosambiigi laevade inspekteerimist merel Mosambiigi kalapüügipiirkonnas teostavad Mosambiigi laevad ja inspektorid, kelle kalanduskontrolli funktsioon on selgelt identifitseeritav.

Enne pardale tulekut teavitavad Mosambiigi inspektorid ELi laeva oma inspekteerimiskavatsusest. Inspekteerimist teostavad kalandusinspektorid, kes peavad enne inspekteerimise alustamist esitama tõendi oma isiku ja inspektori ameti kohta.

Volitatud inspektorid jäävad ELi laeva pardale üksnes inspekteerimisega seotud ülesannete täitmise ajaks. Nad teostavad inspekteerimist, püüdes avaldada võimalikult väikest mõju laevale, selle püügitegevusele ja lastile.

Iga inspekteerimise lõpus koostavad volitatud inspektorid inspekteerimisaruande. ELi laeva kaptenil on õigus lisada inspekteerimisaruandele oma kommentaarid. Inspekteerimisaruande allkirjastab selle koostanud inspektor ja ELi laeva kapten.

Volitatud inspektorid annavad enne laevalt lahkumist ELi laeva kaptenile inspekteerimisaruande koopia. Rikkumise korral tuleks rikkumisteatise koopia esitada VIII peatüki kohaselt ka ELile.

4. Kalapüügieelne teavitamine ja kalapüügieelne inspekteerimine

Igal kalendriaastal ja enne kalapüügitegevuse alustamist tuleb 33 % Mosambiigi vetes kalapüügiluba omavatest ELi laevadest Mosambiigi sadamasse kalapüügieelseks teavitamiseks ja kalapüügieelseks inspekteerimiseks.

Mosambiigi ametiasutused edastavad laevaomanikele nende laevade nimekirja, mis peavad enne kalapüügi algust inspekteerimise läbima, mille koopia edastatakse ELile. Nimekirjas loetletud laevadele antakse kalapüügiluba vahetult pärast sadamas toimunud inspekteerimist.

Inspekteerimise ajakavast ja selleks valitud sadamast peaks laevaomanik teavitama Mosambiigi ametiasutusi 72 tundi ette. Inspekteerimine toimub 24 tunni jooksul pärast saabumist valitud sadamasse, milleks on Maputo, Beira või Nacala.

Mosambiik võib lubada ELil osaleda sadamas teostatavatel inspekteerimistel vaatlejana.

ELi laeva kapten lubab Mosambiigi inspektoritel oma tööülesandeid täita.

Iga inspekteerimise lõpus koostavad Mosambiigi inspektorid inspekteerimisaruande. ELi laeva kaptenil on õigus lisada inspekteerimisaruandele oma kommentaarid.

Inspekteerimisaruande allkirjastab selle koostanud inspektor ja ELi laeva kapten.

Mosambiigi inspektorid annavad inspekteerimise lõpus ELi laeva kaptenile inspekteerimisaruande koopia. Mosambiik edastab inspekteerimisaruande koopia ELile kaheksa päeva jooksul pärast inspekteerimist.

5. Lossimise ja ümberlaadimise puhul sadamas teostatav inspekteerimine

Mosambiigi kalapüügipiirkonnas püütud saaki lossiva või ümberlaadiva ELi laeva inspekteerimist Mosambiigi sadamas teostavad Mosambiigi inspektorid, kelle kalanduskontrolli funktsioon on selgelt identifitseeritav.

Enne inspekteerimise alustamist peavad inspektorid esitama tõendi oma isiku ja inspektori ameti kohta. Mosambiigi inspektorid jäävad ELi laeva pardale üksnes inspekteerimisega seotud ülesannete täitmise ajaks ja teostavad inspekteerimist, püüdes avaldada võimalikult väikest mõju laevale, selle lossimis- või ümberlaadimisoperatsioonile ja lastile.

Iga inspekteerimise lõpus koostavad inspektorid inspekteerimisaruande. ELi laeva kaptenil on õigus lisada inspekteerimisaruandele oma kommentaarid. Inspekteerimisaruande allkirjastab selle koostanud inspektor ja ELi laeva kapten.

Mosambiigi inspektorid annavad inspekteerimise lõpus ELi laeva kaptenile inspekteerimisaruande koopia.

VII PEATÜKK

SATELLIITSEIRESÜSTEEM (VMS)

1. Laevade asukohateated – VMS-süsteem

Kalapüügiloaga ELi laevad peavad olema varustatud satelliitseiresüsteemiga (Vessel Monitoring System – VMS), mille abil edastatakse nende asukoht iga tunni järel automaatselt ja pidevalt nende lipuriigi kalapüügiseirekeskusele (Fisheries Monitoring Center – FMC).

Iga asukohateade peab sisaldama

a) laeva tunnusandmeid;

b) kalalaeva viimati määratud geograafilist asukohta (pikkuskraad, laiuskraad), kusjuures määramisviga on alla 500 meetri ja usaldusvahemik 99 %;

c) asukohateate registreerimise kuupäeva ja kellaaega;

d) laeva kiirust ja kurssi.

Iga asukohateade peab olema esitatud käesoleva lisa 5. liites osutatud vormingus.

Esimene Mosambiigi kalapüügipiirkonnas registreeritud asukoht on identifitseeritav koodiga „ENT”. Kõik järgmised asukohad on identifitseeritavad koodiga „POS”, välja arvatud esimene asukoht, mis on registreeritud pärast Mosambiigi kalapüügipiirkonnast väljumist, mis on identifitseeritav koodiga „EXI”. Lipuriigi kalapüügiseirekeskus tagab asukohateadete automaatse töötlemise ja vajaduse korral nende elektroonilise edastuse. Asukohateateid registreeritakse turvaliselt ning neid säilitatakse kolme aasta jooksul.

2. Teabe edastamine laeva poolt satelliitseiresüsteemi rikke korral

Kapten tagab, et tema laeva satelliitseiresüsteem on kogu aeg täielikult töökorras ja et asukohateated edastatakse nõuetekohaselt lipuriigi kalapüügiseirekeskusele.

Rikkis satelliitseiresüsteemiga ELi laevadel ei ole lubatud Mosambiigi kalapüügipiirkonda siseneda.

Kui satelliitseiresüsteem läheb rikki siis, kui laev on Mosambiigi kalapüügipiirkonnas juba kala püüdmas, parandatakse laeva satelliitseiresüsteem püügireisi lõpul või asendatakse see kümne päeva jooksul. Pärast kõnealust tähtaega ei lubata laeval enam Mosambiigi kalapüügipiirkonnas kala püüda.

Laevad, mis püüavad Mosambiigi kalapüügipiirkonnas kala rikkis satelliitseiresüsteemiga, peavad edastama oma asukohateated lipuriigi ja Mosambiigi kalapüügiseirekeskusele e-postiga või faksi teel vähemalt iga kahe tunni järel, lisades kõik kohustuslikud andmed.

3. Asukohateadete turvaline edastamine Mosambiigile

Lipuriigi kalapüügiseirekeskus edastab asjaomaste laevade asukohateated automaatselt Mosambiigi kalapüügiseirekeskusele. Lipuriigi kalapüügiseirekeskus ja Mosambiik vahetavad omavahel elektroonilisi kontaktaadresse ja hoiavad üksteist vahetult kursis nende aadresside muutumisega.

Asukohateateid edastatakse lipuriigi kalapüügiseirekeskuse ja Mosambiigi vahel elektrooniliselt vastavalt turvalisele teabevahetussüsteemile.

Mosambiigi kalapüügiseirekeskus teavitab viivitamata lipuriigi kalapüügiseirekeskust ja ELi kõikidest katkestustest kalapüügiloaga laeva järjestikuste asukohateadete vastuvõtmisel, kui asjaomane laev ei ole teatanud kalapüügipiirkonnast lahkumisest.

4. Teabevahetussüsteemi tõrked

Mosambiik tagab, et tema elektroonilised seadmed on vastavuses lipuriigi kalapüügiseirekeskuse seadmetega, ja teavitab ELi viivitamata kõikidest riketest teabevahetussüsteemis ja asukohateate saamisel võimalikult kiire tehnilise lahenduse leidmiseks. Võimaliku erimeelsuse puhul pöördutakse ühiskomitee poole.

Laeva satelliitseiresüsteemis avastatud mis tahes muudetud seadistuste eest, mille eesmärk on rikkuda süsteemi toimimist või moonutada asukohateateid, kannab vastutust kapten. Rikkumiste korral rakendatakse Mosambiigi kehtivate õigusaktidega ettenähtud karistusi.

5. Asukohateate sageduse läbivaatamine

Kui dokumentaalsete tõenditega õnnestub tõestada rikkumist, võib Mosambiik taotleda, saates taotluse koopia ELile, et lipuriigi kalapüügiseirekeskus vähendaks laeva asukohateate saatmise intervalle kindlaksmääratud uurimisperioodiks kolmekümneminutilistele intervallidele. Mosambiik peab edastama dokumentaalsed tõendid lipuriigi kalapüügiseirekeskusele ja ELile. Lipuriigi kalapüügiseirekeskus saadab Mosambiigile viivitamata asukohateate, kasutades uut sagedust.

Mosambiigi kalapüügiseirekeskus teavitab lipuriigi järelevalvekeskust ja Euroopa Komisjoni inspektsioonijärgselt viivitamata inspektsiooni lõppemisest.

Kui kindlaksmääratud uurimisperiood on lõppenud, teavitab Mosambiik lipuriigi kalapüügiseirekeskust ja ELi võimalikust edaspidisest seirest.

VIII PEATÜKK

RIKKUMISED

Protokolli sätete ja eeskirjade, elusressursside kaitse- ja majandamiseeskirjade või Mosambiigi õigusaktide täitmata jätmist võib karistada trahvi, laeva kalapüügiloa peatamise, kehtetuks tunnistamise või uuendamata jätmisega.

1. Rikkumiste menetlemine

Käesoleva lisa sätete kohaselt kalapüügiluba omava ELi laeva poolt Mosambiigi kalapüügipiirkonnas teostatud mis tahes rikkumine peab olema märgitud (inspekteerimis)aruandes.

Pardal toimuval inspekteerimisel ei piira inspekteerimisaruande allkirjastamine kapteni poolt laevaomaniku õigust kaitsele talle süüks pandud rikkumise korral. Kui kapten keeldub inspekteerimisaruande allkirjastamisest, kirjutab ta inspekteerimisaruandesse oma keeldumise põhjused märkusega „allkirjastamisest keeldumine”.

Mis tahes rikkumise puhul, mille on Mosambiigi kalapüügipiirkonnas pannud toime kalapüügiluba omav ELi laev, saadetakse rikkumise määratlus ja kapteni või kalandusettevõtja suhtes sellisel juhul kohaldatavad karistused vastavalt Mosambiigi kalandusalastes õigusaktides sätestatud korrale otse laevaomanikule. Teatise koopia saadetakse laeva lipuriigile ja ELile 72 tunni jooksul.

2. Laeva kinnipidamine

Kui see on Mosambiigi kehtivate õigusaktidega rikkumise korral ette nähtud, võib rikkumise puhul sundida mis tahes ELi laeva kalapüügitegevust peatama ja, juhul kui laev on merel, pöörduma tagasi Mosambiigi sadamasse.

Mosambiik teatab ELile 24 tunni jooksul kalapüügiloaga ELi laeva mis tahes põhjusel kinnipidamisest. Teatises esitatakse aresti ja/või kinnipidamise põhjused.

Laeva, kapteni, meeskonna ja laeva lasti suhtes ei võeta meetmeid (välja arvatud väidetavat rikkumist tõendava materjali kaitsemeetmed) enne, kui Mosambiik on määranud uurimisega tegeleva ametniku ja on toimunud nõupidamine, mille Mosambiik korraldab ELi taotlusel ühe tööpäeva jooksul pärast eespool osutatud teabe saamist, et selgitada asjaolusid, mis viisid laeva kinnipidamiseni, ja esitada asja võimalik edasine käik. Kõnealusel teavitaval nõupidamisel võib osaleda laeva lipuriigi ja laevaomaniku esindaja.

3. Karistused rikkumiste eest – kokkuleppemenetlus

Rikkumise eest kohaldatava karistuse määrab Mosambiik kehtivate siseriiklike õigusaktide sätete kohaselt.

Kui laevaomanik ei nõustu trahviga, teostatakse enne kohtumenetluse alustamist Mosambiigi ametiasutuste ja ELi laeva vahel kokkuleppemenetlus sõbraliku lahenduse leidmiseks. Kõnealusel kokkuleppemenetlusel võib osaleda laeva lipuriigi esindaja. Kokkuleppemenetlus lõppeb hiljemalt 72 tundi päeva pärast laeva kinnipidamisest teatamist.

4. Kohtumenetlus – pangatagatis

Kui eespool osutatud kokkuleppemenetlus ei ole edukas ja rikkumisjuhtum kaevatakse pädevasse kohtusse, hoiustab rikkumise toime pannud laeva omanik Mosambiigi osutatud panka pangatagatise, mille summa määrab kindlaks Mosambiik, nii et see kataks laeva kinnipidamisega seotud kulusid, tõenäolist trahvi ja võimalikke rahalisi hüvitusi. Pangatagatist ei saa vabastada enne kohtumenetluse lõppu.

Pärast kohtuotsuse teatavakstegemist pangatagatis vabastatakse ja tagastatakse viivitamata laevaomanikule

a) täies ulatuses, kui ühtegi karistust ei määratud;

b) summa ulatuses, mis jääb järele, kui karistus hõlmab pangatagatisest väiksema trahvisumma maksmist.

Mosambiik teavitab ELi kohtumenetluse tulemustest kaheksa päeva jooksul pärast kohtuotsuse teatavakstegemist.

5. Laeva ja meeskonna vabastamine

Laeval ja selle meeskonnal lubatakse lahkuda sadamast kohe pärast kokkuleppemenetlusest tulenevate trahvisummade maksmist või pärast pangatagatise esitamist.

IX PEATÜKK

MEREMEESTE TÖÖLEVÕTMINE

1. Töölevõetavate meremeeste arv

Kalandustegevuseks Mosambiigi kalapüügipiirkonnas võtavad ELi ookeani-tuunipüügiseinerid tööle vähemalt kaks Mosambiigi kvalifitseeritud meremeest laeva kohta. Õngejadalaevad võtavad tööle vähemalt ühe Mosambiigi kvalifitseeritud meremehe laeva kohta.

ELi laevaomanikud annavad omapoolse panuse täiendavate Mosambiigi meremeeste töölevõtmiseks.

Kui ühtegi Mosambiigi meremeest ei ole mis tahes põhjusel pardale võetud, maksavad ELi laevaomanikud kindlaksmääratud summa, mis vastab arvule, mis on saadud laeva Mosambiigi kalapüügipiirkonnas viibitud püügipäevade korrutamisel päeva kohta kehtestatud summaga, milleks on 30 eurot meremehe, laeva ja päeva kohta. Kindlaksmääratud summa makstakse Mosambiigi ametiasutustele hiljemalt sama aasta 31. detsembriks.

Seda summat kasutatakse Mosambiigi meremeeste/kalameeste koolitamiseks ja see makstakse Mosambiigi ametiasutuste määratud arvelduskontole.

2. Võimalus vabalt meremehi valida

Mosambiigil on nimekiri Mosambiigi kvalifitseeritud meremeestest, keda võidakse ELi laevadele tööle võtta.

Laevaomanik või tema agent valib sellest nimekirjast oma laevale tööle võetavad meremehed ja teavitab Mosambiiki nende kandmisest munsterrolli.

3. Meremeeste lepingud

Töölepingu koostavad laevaomanik või tema agent ja meremees, keda esindab vajadusel ametiühing koostöös Mosambiigiga. Töölepingus määratakse eelkõige kindlaks pardale võtmise kuupäev ja sadam.

Lepingud tagavad meremeestele Mosambiigis kohaldatava sotsiaalkindlustuse, sealhulgas elukindlustuse ning ravi- ja õnnetusjuhtumikindlustuse.

Allakirjutanud saavad lepingu koopia.

Mosambiigi meremeeste suhtes kohaldatakse täiel määral Rahvusvahelise Tööorganisatsiooni (ILO) deklaratsioonis sätestatud tööalaseid põhiõigusi. See hõlmab eelkõige ühinemisvabadust ja kollektiivläbirääkimiste õiguse tõhusat tunnustamist ning tööhõive ja kutsealaga seotud diskrimineerimise kõrvaldamist.

4. Meremeeste töötasu

Mosambiigi meremeeste töötasu maksavad laevaomanikud. Töötasu määratakse kindlaks enne kalapüügiloa väljastamist ning laevaomaniku ja tema Mosambiigi agendi vastastikusel kokkuleppel.

Töötasu ei tohi olla madalam Mosambiigi laevameeskondade omast ega ILO standarditest.

5. Meremeeste kohustused

Meremees esitleb end lepingus sätestatud töölevõtmise päeva eelõhtul temale määratud laeva kaptenile. Kapten teatab meremehele pardale võtmise kuupäeva ja kellaaja. Kui meremees loobub või töölevõtmise kuupäeval ettenähtud kellaajaks kohale ei tule, loetakse meremehe tööleping kehtetuks ja laevaomanik vabaneb automaatselt kohustusest kõnealune meremees tööle võtta. Sellisel juhul ei kanna laevaomanik rahalist karistust ega pea tasuma hüvitist.

X PEATÜKK

1. Püügitegevuse vaatlemine

Iga Mosambiigis kalapüügiluba omav ELi laev panustab kalandusalaste vaatlejate programmi 300 eurot, mis tuleb maksta pädeva ametiasutuse eri arvelduskontole kalapüügiloa taotlemisel. Seda fondi kasutatakse vaatlejate programmi haldus- ja juhtimiskulude katmiseks.

Vaatlejate programm vastab India Ookeani Tuunikomisjoni vastuvõetud resolutsioonide sätetele.

2. Määratud laevad ja vaatlejad

Mosambiigi ametiasutused koostavad nende laevade nimekirja, kelle pardale on määratud võtta vaatleja. Nimekirja ajakohastatakse ja see edastatakse Euroopa Komisjonile niipea, kui see on koostatud.

Mosambiigi ametiasutused teatavad asjaomastele laevaomanikele nende laeva pardale määratud vaatlejate nimed hiljemalt 15 päeva enne vaatleja pardalemineku kavandatavat kuupäeva.

Vaatlejate pardalviibimine ei tohi ületada tema ülesannete teostamiseks vajalikku ajavahemikku.

3. Vaatleja töötasu

Vaatleja töötasu ja sotsiaalmaksu maksab Mosambiigi ametiasutus.

4. Pardalevõtmise tingimused

Vaatleja pardalevõtmise tingimused, eelkõige pardalviibimise aeg, määratakse kindlaks laevaomaniku või tema agendi ja Mosambiigi ühisel kokkuleppel.

Vaatlejat koheldakse nagu laeva juhtkonda. Vaatleja majutamine pardal oleneb siiski laeva tehnilisest ehitusest.

Vaatleja majutus- ja söögikulud pardal katab laevaomanik.

Laeva kapten teeb oma ametiseisusest tulenevalt kõik selleks, et tagada vaatlejale tema kohustuste täitmisel füüsiline turvalisus ja üldine heaolu.

Vaatlejatele antakse juurdepääs kõikidele nende kohustuste täitmiseks vajalikele vahenditele. Neil on juurdepääs sidevahenditele ja pardal olevatele mis tahes dokumentidele, laeva püügitegevusega seotud dokumentidele, eelkõige püügipäevikule, töötlemispäevikule ja logiraamatule, samuti laeva sellistele osadele, mis seonduvad otseselt nende töökohustustega.

5. Vaatleja pardalevõtmine ja pardalt lahkumine

Vaatleja pardalevõtmine toimub laevaomaniku valitud sadamas.

Kümme päeva enne pardalevõtmist teatab laevaomanik või tema agent Mosambiigile vaatleja pardalevõtmise kuupäeva, kellaaja ja sadama. Kui vaatleja võetakse pardale välisriigis, kannab laevaomanik vaatleja reisikulud pardalevõtmise sadamasse jõudmiseks.

Kui vaatleja ei tule kohale pardalevõtmise kuupäeval ettenähtud kellaajale järgneva 12 tunni jooksul, vabaneb laevaomanik automaatselt kohustusest kõnealune vaatleja pardale võtta.

Laevaomanik võib sadamast lahkuda ja alustada püügitegevust.

Kui vaatleja ei lahku laevalt Mosambiigi sadamas, kannab laevaomanik kõik majutus- ja söögikulud selle aja jooksul, mil vaatleja ootab lendu kojusõiduks.

6. Vaatleja ülesanded

Kogu pardal viibimise aja jooksul vaatleja

a) käitub nii, et tema tegevus ei segaks ega piiraks püügitegevust;

b) suhtub vastutustundlikult pardavarustusse ja -seadmetesse;

c) arvestab kõigi laevadokumentide konfidentsiaalsusega.

Vaatleja edastab laeva Mosambiigi kalapüügipiirkonnas viibimise kestel raadio, faksi või e-posti teel vähemalt üks kord nädalas oma vaatlusandmed, sealhulgas pardal oleva saagi ja kaaspüügi kogused ja mis tahes muud ametiasutuse nõutud andmed.

7. Vaatleja aruanne

Enne laevalt lahkumist esitab vaatleja oma vaatluste aruande laeva kaptenile. Laeva kaptenil on õigus lisada vaatleja aruandele oma kommentaarid. Aruandele kirjutavad alla vaatleja ja kapten. Kapten saab vaatleja aruande koopia.

Vaatleja esitab oma aruande Mosambiigile, kes edastab selle koopia ELile 15 tööpäeva jooksul pärast vaatleja laevalt lahkumist.

KÄESOLEVA LISA LIITED

1) 1. liide – Kalapüügiloa taotluse vorm

2) 2. liide – Teabelehed

3) 3. liide – Püügipäevik

4) 4. liide – Sisenemisest/väljumisest teatamise vorm

5) 5. liide – Satelliitseiresüsteemi (VMS) asukohateate vorming

1. liide

KALAPÜÜGILOA TAOTLUSE VORM

2. liide

TEABELEHED







TEABELEHT: TUUNIPÜÜGISEINERID JA PINNAÕNGEJADALAEVAD Kalapüügi piirkond Kaugemal kui 12 meremiili lähtejoonest. Geograafilised koordinaadid: vt allpool olevat tabelit Lubatud püügivahend Noot Pinnaõngejada Kaaspüük Kooskõlas India Ookeani Tuunikomisjoni resolutsioonidega Lubatud tonnaaž / loatasud Kalapüügiloaga laevade arv Ookeani tuunipüügiseinerid: 43 Pinnaõngejadalaevad: 32 Iga-aastane loatasu ettemakse 5 100 eurot ookeani tuunipüügiseineri kohta 146 tonni pikka rändega liikide ja nendega seotud liikide püügi eest 4 100 eurot pinnaõngejadalaeva (kogutonnaaž üle 250 tonni) kohta 118 tonni pika rändega liikide ja nendega seotud liikide püügi eest 2 500 eurot pinnaõngejadalaeva (kogutonnaaž alla 250 tonni) kohta 72 tonni pika rändega liikide ja nendega seotud liikide püügi eest Täiendav loatasu 35 eurot püütud tonni kohta Mosambiigi meremehed 30 eurot meremehe kohta, laeva kohta ja päeva kohta, kui pardalevõtmist ei toimu. Vaatlejad (panus kalandusalaste vaatlejate programmi) 300 eurot aastas laeva kohta

▼C1







Geograafilised koordinaadid: PUNKT LAIUSKRAAD LAIUSKRAAD KRAADIDES, MINUTITES JA SEKUNDITES (lõunalaius) PIKKUSKRAAD PIKKUSKRAAD KRAADIDES, MINUTITES JA SEKUNDITES (idapikkus) 1 – 10,46944444 10° 28′ 10.000″ S 40,43777778 40° 26′ 16.000″ E 2 – 10,41638889 10° 24′ 59.000″ S 40,49194444 40° 29′ 31.000″ E 3 – 10,31444444 10° 18′ 52.000″ S 40,66777778 40° 40′ 04.000″ E 4 – 10,09277778 10° 05′ 34.000″ S 41,03305556 41° 01′ 59.000″ E 5 – 10,09277778 10° 05′ 34.000″ S 42,15693917 42° 09′ 24.981″ E 6 – 10,09277778 10° 05′ 34.000″ S 42,15693917 42° 09′ 24.981″ E 7 – 10,09277778 10° 05′ 34.000″ S 42,21689500 42° 13′ 00.822″ E 8 – 10,12710556 10° 07′ 37.580″ S 42,20790500 42° 12′ 28.458″ E 9 – 10,13310250 10° 07′ 59.169″ S 42,20633528 42° 12′ 22.807″ E 10 – 10,16656333 10° 09′ 59.628″ S 42,19775861 42° 11′ 51.931″ E 11 – 10,19950667 10° 11′ 58.224″ S 42,18962222 42° 11′ 22.640″ E 12 – 10,21023611 10° 12′ 36.850″ S 42,18703944 42° 11′ 13.342″ E 13 – 10,31172833 10° 18′ 42.222″ S 42,16274667 42° 09′ 45.888″ E 14 – 10,36773083 10° 22′ 03.831″ S 42,14933500 42° 08′ 57.606″ E 15 – 10,38388861 10° 23′ 01.999″ S 42,14550806 42° 08′ 43.829″ E 16 – 10,41273611 10° 24′ 45.850″ S 42,13887861 42° 08′ 19.963″ E 17 – 10,44124750 10° 26′ 28.491″ S 42,13259028 42° 07′ 57.325″ E 18 – 10,45759944 10° 27′ 27.358″ S 42,12910250 42° 07′ 44.769″ E 19 – 10,49183639 10° 29′ 30.611″ S 42,12188917 42° 07′ 18.801″ E 20 – 10,50810333 10° 30′ 29.172″ S 42,11841722 42° 07′ 06.302″ E 21 – 10,52127139 10° 31′ 16.577″ S 42,11554250 42° 06′ 55.953″ E 22 – 10,54227250 10° 32′ 32.181″ S 42,11090722 42° 06′ 39.266″ E 23 – 10,55342806 10° 33′ 12.341″ S 42,10846611 42° 06′ 30.478″ E 24 – 10,57999750 10° 34′ 47.991″ S 42,10282694 42° 06′ 10.177″ E 25 – 10,60631139 10° 36′ 22.721″ S 42,09748194 42° 05′ 50.935″ E 26 – 10,63237861 10° 37′ 56.563″ S 42,09242444 42° 05′ 32.728″ E 27 – 10,65820361 10° 39′ 29.533″ S 42,08764972 42° 05′ 15.539″ E 28 – 10,68379750 10° 41′ 01.671″ S 42,08315167 42° 04′ 59.346″ E 29 – 10,69226694 10° 41′ 32.161″ S 42,08171194 42° 04′ 54.163″ E 30 – 10,73608056 10° 44′ 09.890″ S 42,07433917 42° 04′ 27.621″ E 31 – 10,75470389 10° 45′ 16.934″ S 42,07114111 42° 04′ 16.108″ E 32 – 10,77944806 10° 46′ 46.013″ S 42,06669667 42° 04′ 00.108″ E 33 – 10,80390806 10° 48′ 14.069″ S 42,06207694 42° 03′ 43.477″ E 34 – 10,82809750 10° 49′ 41.151″ S 42,05728917 42° 03′ 26.241″ E 35 – 10,85201861 10° 51′ 07.267″ S 42,05233250 42° 03′ 08.397″ E 36 – 10,87568250 10° 52′ 32.457″ S 42,04721000 42° 02′ 49.956″ E 37 – 10,89909361 10° 53′ 56.737″ S 42,04192556 42° 02′ 30.932″ E 38 – 10,92225889 10° 55′ 20.132″ S 42,03647944 42° 02′ 11.326″ E 39 – 10,94518694 10° 56′ 42.673″ S 42,03087417 42° 01′ 51.147″ E 40 – 10,96788000 10° 58′ 04.368″ S 42,02511361 42° 01′ 30.409″ E 41 – 10,99034750 10° 59′ 25.251″ S 42,01919833 42° 01′ 09.114″ E 42 – 11,01259583 11° 00′ 45.345″ S 42,01312778 42° 00′ 47.260″ E 43 – 11,03462694 11° 02′ 04.657″ S 42,00690694 42° 00′ 24.865″ E 44 – 11,05645028 11° 03′ 23.221″ S 42,00053583 42° 00′ 01.929″ E 45 – 11,07807250 11° 04′ 41.061″ S 41,99401611 41° 59′ 38.458″ E 46 – 11,09949333 11° 05′ 58.176″ S 41,98734833 41° 59′ 14.454″ E 47 – 11,12072167 11° 07′ 14.598″ S 41,98053250 41° 58′ 49.917″ E 48 – 11,14176222 11° 08′ 30.344″ S 41,97357278 41° 58′ 24.862″ E 49 – 11,15162444 11° 09′ 05.848″ S 41,97023778 41° 58′ 12.856″ E 50 – 11,17495139 11° 10′ 29.825″ S 41,96229667 41° 57′ 44.268″ E 51 – 11,18981944 11° 11′ 23.350″ S 41,95728639 41° 57′ 26.231″ E 52 – 11,21052444 11° 12′ 37.888″ S 41,95048167 41° 57′ 01.734″ E 53 – 11,23117722 11° 13′ 52.238″ S 41,94389694 41° 56′ 38.029″ E 54 – 11,25177972 11° 15′ 06.407″ S 41,93752333 41° 56′ 15.084″ E 55 – 11,27233611 11° 16′ 20.410″ S 41,93136333 41° 55′ 52.908″ E 56 – 11,29285139 11° 17′ 34.265″ S 41,92541194 41° 55′ 31.483″ E 57 – 11,31332528 11° 18′ 47.971″ S 41,91966722 41° 55′ 10.802″ E 58 – 11,33376417 11° 20′ 01.551″ S 41,91412444 41° 54′ 50.848″ E 59 – 11,35417083 11° 21′ 15.015″ S 41,90878167 41° 54′ 31.614″ E 60 – 11,37454722 11° 22′ 28.370″ S 41,90364111 41° 54′ 13.108″ E 61 – 11,39489528 11° 23′ 41.623″ S 41,89869583 41° 53′ 55.305″ E 62 – 11,41522000 11° 24′ 54.792″ S 41,89394389 41° 53′ 38.198″ E 63 – 11,43552528 11° 26′ 07.891″ S 41,88938722 41° 53′ 21.794″ E 64 – 11,45581389 11° 27′ 20.930″ S 41,88501917 41° 53′ 06.069″ E 65 – 11,47608528 11° 28′ 33.907″ S 41,88084417 41° 52′ 51.039″ E 66 – 11,49634861 11° 29′ 46.855″ S 41,87685333 41° 52′ 36.672″ E 67 – 11,51660167 11° 30′ 59.766″ S 41,87305139 41° 52′ 22.985″ E 68 – 11,53684861 11° 32′ 12.655″ S 41,86943556 41° 52′ 09.968″ E 69 – 11,55709639 11° 33′ 25.547″ S 41,86600417 41° 51′ 57.615″ E 70 – 11,57734278 11° 34′ 38.434″ S 41,86275444 41° 51′ 45.916″ E 71 – 11,59759444 11° 35′ 51.340″ S 41,85968889 41° 51′ 34.880″ E 72 – 11,61785306 11° 37′ 04.271″ S 41,85680306 41° 51′ 24.491″ E 73 – 11,63812167 11° 38′ 17.238″ S 41,85409917 41° 51′ 14.757″ E 74 – 11,65840417 11° 39′ 30.255″ S 41,85157472 41° 51′ 05.669″ E 75 – 11,67858306 11° 40′ 42.899″ S 41,84924583 41° 50′ 57.285″ E 76 – 11,67870056 11° 40′ 43.322″ S 41,84923250 41° 50′ 57.237″ E 77 – 11,69901750 11° 41′ 56.463″ S 41,84706750 41° 50′ 49.443″ E 78 – 11,71935750 11° 43′ 09.687″ S 41,84508222 41° 50′ 42.296″ E 79 – 11,73972250 11° 44′ 23.001″ S 41,84327667 41° 50′ 35.796″ E 80 – 11,76011667 11° 45′ 36.420″ S 41,84165083 41° 50′ 29.943″ E 81 – 11,78054278 11° 46′ 49.954″ S 41,84020222 41° 50′ 24.728″ E 82 – 11,80100500 11° 48′ 03.618″ S 41,83893333 41° 50′ 20.160″ E 83 – 11,82150306 11° 49′ 17.411″ S 41,83784639 41° 50′ 16.247″ E 84 – 11,82326639 11° 49′ 23.759″ S 41,83776111 41° 50′ 15.940″ E 85 – 11,84239361 11° 50′ 32.617″ S 41,83684472 41° 50′ 12.641″ E 86 – 11,84811639 11° 50′ 53.219″ S 41,83656861 41° 50′ 11.647″ E 87 – 11,86264306 11° 51′ 45.515″ S 41,83591944 41° 50′ 09.310″ E 88 – 11,88329583 11° 52′ 59.865″ S 41,83514917 41° 50′ 06.537″ E 89 – 11,88944250 11° 53′ 21.993″ S 41,83495611 41° 50′ 05.842″ E 90 – 11,90391833 11° 54′ 14.106″ S 41,83565222 41° 50′ 08.348″ E 91 – 11,92451917 11° 55′ 28.269″ S 41,83679972 41° 50′ 12.479″ E 92 – 11,94513194 11° 56′ 42.475″ S 41,83812944 41° 50′ 17.266″ E 93 – 11,96575833 11° 57′ 56.730″ S 41,83964528 41° 50′ 22.723″ E 94 – 11,98640306 11° 59′ 11.051″ S 41,84134750 41° 50′ 28.851″ E 95 – 12,00706833 12° 00′ 25.446″ S 41,84323389 41° 50′ 35.642″ E 96 – 12,02776083 12° 01′ 39.939″ S 41,84530917 41° 50′ 43.113″ E 97 – 12,04847833 12° 02′ 54.522″ S 41,84757500 41° 50′ 51.270″ E 98 – 12,06922722 12° 04′ 09.218″ S 41,85002972 41° 51′ 00.107″ E 99 – 12,09000972 12° 05′ 24.035″ S 41,85267528 41° 51′ 09.631″ E 100 – 12,11082833 12° 06′ 38.982″ S 41,85551389 41° 51′ 19.850″ E 101 – 12,13168722 12° 07′ 54.074″ S 41,85854583 41° 51′ 30.765″ E 102 – 12,15259111 12° 09′ 09.328″ S 41,86177528 41° 51′ 42.391″ E 103 – 12,17354167 12° 10′ 24.750″ S 41,86520222 41° 51′ 54.728″ E 104 – 12,19454361 12° 11′ 40.357″ S 41,86883139 41° 52′ 07.793″ E 105 – 12,21559694 12° 12′ 56.149″ S 41,87266056 41° 52′ 21.578″ E 106 – 12,23671028 12° 14′ 12.157″ S 41,87669611 41° 52′ 36.106″ E 107 – 12,25788167 12° 15′ 28.374″ S 41,88093861 41° 52′ 51.379″ E 108 – 12,27911750 12° 16′ 44.823″ S 41,88538972 41° 53′ 07.403″ E 109 – 12,30042250 12° 18′ 01.521″ S 41,89005417 41° 53′ 24.195″ E 110 – 12,32179611 12° 19′ 18.466″ S 41,89493417 41° 53′ 41.763″ E 111 – 12,34324750 12° 20′ 35.691″ S 41,90003222 41° 54′ 00.116″ E 112 – 12,36477444 12° 21′ 53.188″ S 41,90535028 41° 54′ 19.261″ E 113 – 12,38638583 12° 23′ 10.989″ S 41,91089500 41° 54′ 39.222″ E 114 – 12,40808139 12° 24′ 29.093″ S 41,91666667 41° 55′ 00.000″ E 115 – 12,42986778 12° 25′ 47.524″ S 41,92267194 41° 55′ 21.619″ E 116 – 12,43369056 12° 26′ 01.286″ S 41,92374778 41° 55′ 25.492″ E 117 – 12,45688083 12° 27′ 24.771″ S 41,93028972 41° 55′ 49.043″ E 118 – 12,48502083 12° 29′ 06.075″ S 41,93823083 41° 56′ 17.631″ E 119 – 12,49624194 12° 29′ 46.471″ S 41,94142444 41° 56′ 29.128″ E 120 – 12,51871389 12° 31′ 07.370″ S 41,94798417 41° 56′ 52.743″ E 121 – 12,54131583 12° 32′ 28.737″ S 41,95480028 41° 57′ 17.281″ E 122 – 12,56405278 12° 33′ 50.590″ S 41,96187667 41° 57′ 42.756″ E 123 – 12,58692444 12° 35′ 12.928″ S 41,96922278 41° 58′ 09.202″ E 124 – 12,60993972 12° 36′ 35.783″ S 41,97684028 41° 58′ 36.625″ E 125 – 12,63310278 12° 37′ 59.170″ S 41,98473667 41° 59′ 05.052″ E 126 – 12,65641778 12° 39′ 23.104″ S 41,99291583 41° 59′ 34.497″ E 127 – 12,67989194 12° 40′ 47.611″ S 42,00138917 42° 00′ 05.001″ E 128 – 12,70352694 12° 42′ 12.697″ S 42,01015667 42° 00′ 36.564″ E 129 – 12,72732972 12° 43′ 38.387″ S 42,01923194 42° 01′ 09.235″ E 130 – 12,75130639 12° 45′ 04.703″ S 42,02861694 42° 01′ 43.021″ E 131 – 12,77546139 12° 46′ 31.661″ S 42,03832333 42° 02′ 17.964″ E 132 – 12,78370944 12° 47′ 01.354″ S 42,04169417 42° 02′ 30.099″ E 133 – 12,79827639 12° 47′ 53.795″ S 42,04767472 42° 02′ 51.629″ E 134 – 12,80924778 12° 48′ 33.292″ S 42,05215306 42° 03′ 07.751″ E 135 – 12,83401000 12° 50′ 02.436″ S 42,06207944 42° 03′ 43.486″ E 136 – 12,85914861 12° 51′ 32.935″ S 42,07190000 42° 04′ 18.840″ E 137 – 12,88467028 12° 53′ 04.813″ S 42,08161306 42° 04′ 53.807″ E 138 – 12,91058583 12° 54′ 38.109″ S 42,09121833 42° 05′ 28.386″ E 139 – 12,93690861 12° 56′ 12.871″ S 42,10071139 42° 06′ 02.561″ E 140 – 12,96364694 12° 57′ 49.129″ S 42,11008972 42° 06′ 36.323″ E 141 – 12,99081611 12° 59′ 26.938″ S 42,11935139 42° 07′ 09.665″ E 142 – 12,99773556 12° 59′ 51.848″ S 42,12166667 42° 07′ 18.000″ E 143 – 13,06305222 13° 03′ 46.988″ S 42,14345778 42° 08′ 36.448″ E 144 – 13,49294833 13° 29′ 34.614″ S 42,33850444 42° 20′ 18.616″ E 145 – 13,51596194 13° 30′ 57.463″ S 42,35528722 42° 21′ 19.034″ E 146 – 13,54042972 13° 32′ 25.547″ S 42,37281556 42° 22′ 22.136″ E 147 – 13,56516306 13° 33′ 54.587″ S 42,39021361 42° 23′ 24.769″ E 148 – 13,59017083 13° 35′ 24.615″ S 42,40747917 42° 24′ 26.925″ E 149 – 13,61487917 13° 36′ 53.565″ S 42,42422833 42° 25′ 27.222″ E 150 – 13,84526472 13° 50′ 42.953″ S 42,57916306 42° 34′ 44.987″ E 151 – 13,86822139 13° 52′ 05.597″ S 42,59474444 42° 35′ 41.080″ E 152 – 13,89613833 13° 53′ 46.098″ S 42,61402444 42° 36′ 50.488″ E 153 – 13,92417472 13° 55′ 27.029″ S 42,63376278 42° 38′ 01.546″ E 154 – 13,95233694 13° 57′ 08.413″ S 42,65396806 42° 39′ 14.285″ E 155 – 13,98062972 13° 58′ 50.267″ S 42,67464944 42° 40′ 28.738″ E 156 – 14,00905472 14° 00′ 32.597″ S 42,69582500 42° 41′ 44.970″ E 157 – 14,03762111 14° 02′ 15.436″ S 42,71750361 42° 43′ 03.013″ E 158 – 14,05400306 14° 03′ 14.411″ S 42,73011583 42° 43′ 48.417″ E 159 – 14,14823389 14° 08′ 53.642″ S 42,80309722 42° 48′ 11.150″ E 160 – 14,15231444 14° 09′ 08.332″ S 42,80625722 42° 48′ 22.526″ E 161 – 14,18301639 14° 10′ 58.859″ S 42,82977944 42° 49′ 47.206″ E 162 – 14,21434722 14° 12′ 51.650″ S 42,85335806 42° 51′ 12.089″ E 163 – 14,24632861 14° 14′ 46.783″ S 42,87699722 42° 52′ 37.190″ E 164 – 14,27897806 14° 16′ 44.321″ S 42,90069694 42° 54′ 02.509″ E 165 – 14,31231444 14° 18′ 44.332″ S 42,92445972 42° 55′ 28.055″ E 166 – 14,34636194 14° 20′ 46.903″ S 42,94828750 42° 56′ 53.835″ E 167 – 14,38114194 14° 22′ 52.111″ S 42,97218278 42° 58′ 19.858″ E 168 – 14,41184056 14° 24′ 42.626″ S 42,99288667 42° 59′ 34.392″ E 169 – 14,42729390 14° 25′ 38.258″ S 43,02429793 43° 01′ 27.472″ E 170 – 14,71757790 14° 43′ 03.280″ S 42,84175093 42° 50′ 30.303″ E 171 – 15,24873190 15° 14′ 55.438″ S 42,57367993 42° 34′ 25.247″ E 172 – 15,35883890 15° 21′ 31.820″ S 42,52400093 42° 31′ 26.403″ E 173 – 15,40079590 15° 24′ 02.865″ S 42,47546793 42° 28′ 31.684″ E 174 – 15,67631790 15° 40′ 34.744″ S 42,16577593 42° 09′ 56.793″ E 175 – 15,89294390 15° 53′ 34.598″ S 41,92722893 41° 55′ 38.024″ E 176 – 16,19500890 16° 11′ 42.032″ S 41,68920793 41° 41′ 21.148″ E 177 – 16,53923290 16° 32′ 21.238″ S 41,41631893 41° 24′ 58.748″ E 178 – 17,04432890 17° 02′ 39.584″ S 41,27318693 41° 16′ 23.472″ E 179 – 17,40353490 17° 24′ 12.725″ S 41,17071993 41° 10′ 14.591″ E 180 – 17,83734890 17° 50′ 14.456″ S 41,06789493 41° 04′ 04.421″ E 181 – 18,25089090 18° 15′ 03.207″ S 41,00661293 41° 00′ 23.806″ E 182 – 18,46797190 18° 28′ 04.698″ S 40,98888393 40° 59′ 19.982″ E 183 – 18,72085890 18° 43′ 15.090″ S 40,96804393 40° 58′ 04.958″ E 184 – 18,99704790 18° 59′ 49.372″ S 40,94406393 40° 56′ 38.640″ E 185 – 19,07889290 19° 04′ 44.014″ S 40,94491793 40° 56′ 41.704″ E 186 – 19,12114290 19° 07′ 16.114″ S 40,49821793 40° 29′ 53.584″ E 187 – 19,14275890 19° 08′ 33.932″ S 40,33221493 40° 19′ 55.973″ E 188 – 19,15014390 19° 09′ 00.158″ S 40,27538093 40° 16′ 31.371″ E 189 – 19,21233290 19° 12′ 44.398″ S 39,91531093 39° 54′ 55.119″ E 190 – 19,22234390 19° 13′ 20.438″ S 39,85706493 39° 51′ 25.433″ E 191 – 19,24453990 19° 14′ 40.343″ S 39,74102293 39° 44′ 27.682″ E 192 – 19,42185090 19° 25′ 18.663″ S 38,79469793 38° 47′ 40.912″ E 193 – 19,43315890 19° 25′ 59.372″ S 38,73342293 38° 44′ 00.322″ E 194 – 19,43614990 19° 26′ 10.139″ S 38,72930293 38° 43′ 45.490″ E 195 – 19,59229190 19° 35′ 32.250″ S 38,52460493 38° 31′ 28.577″ E 196 – 19,62519790 19° 37′ 30.712″ S 38,48408693 38° 29′ 02.712″ E 197 – 19,70593190 19° 42′ 21.354″ S 38,38511393 38° 23′ 06.410″ E 198 – 19,71590490 19° 42′ 57.257″ S 38,37292393 38° 22′ 22.526″ E 199 – 19,73360590 19° 44′ 00.981″ S 38,35152793 38° 21′ 05.500″ E 200 – 20,02869690 20° 01′ 43.308″ S 38,08570893 38° 05′ 08.552″ E 201 – 20,08653590 20° 05′ 11.529″ S 38,03375393 38° 02′ 01.514″ E 202 – 20,12934190 20° 07′ 45.630″ S 37,99523693 37° 59′ 42.852″ E 203 – 20,64126890 20° 38′ 28.568″ S 37,55384993 37° 33′ 13.859″ E 204 – 21,43417090 21° 26′ 03.015″ S 37,57989693 37° 34′ 47.628″ E 205 – 21,45378690 21° 27′ 13.532″ S 37,58070393 37° 34′ 50.534″ E 206 – 21,55561690 21° 33′ 20.220″ S 37,58479793 37° 35′ 05.272″ E 207 – 21,56295890 21° 33′ 46.652″ S 37,58512593 37° 35′ 06.453″ E 208 – 21,56440490 21° 33′ 51.857″ S 37,58523893 37° 35′ 06.860″ E 209 – 21,71008990 21° 42′ 36.323″ S 37,59760393 37° 35′ 51.374″ E 210 – 21,76500590 21° 45′ 54.021″ S 37,60234793 37° 36′ 08.452″ E 211 – 21,88639090 21° 53′ 11.007″ S 37,62820393 37° 37′ 41.534″ E 212 – 22,15843990 22° 09′ 30.383″ S 37,68024293 37° 40′ 48.874″ E 213 – 22,26569290 22° 15′ 56.494″ S 37,70086293 37° 42′ 03.106″ E 214 – 22,32541091 22° 19′ 31.479″ S 37,71493593 37° 42′ 53.769″ E 215 – 22,32902991 22° 19′ 44.507″ S 37,71581693 37° 42′ 56.940″ E 216 – 22,42410991 22° 25′ 26.795″ S 37,73891793 37° 44′ 20.104″ E 217 – 23,20135991 23° 12′ 04.895″ S 37,98768893 37° 59′ 15.680″ E 218 – 23,31436991 23° 18′ 51.731″ S 38,02801293 38° 01′ 40.846″ E 219 – 23,38419191 23° 23′ 03.090″ S 38,05293993 38° 03′ 10.583″ E 220 – 23,45079691 23° 27′ 02.868″ S 38,07776993 38° 04′ 39.971″ E 221 – 23,89896091 23° 53′ 56.259″ S 38,24723093 38° 14′ 50.031″ E 222 – 24,05334691 24° 03′ 12.048″ S 38,30605793 38° 18′ 21.808″ E 223 – 24,49255091 24° 29′ 33.183″ S 38,47369593 38° 28′ 25.305″ E 224 – 24,59264091 24° 35′ 33.507″ S 38,51763193 38° 31′ 03.474″ E 225 – 24,98297491 24° 58′ 58.709″ S 38,68834493 38° 41′ 18.041″ E 226 – 25,40013391 25° 24′ 00.482″ S 38,87194493 38° 52′ 19.001″ E 227 – 25,71633611 25° 42′ 58.810″ S 38,71936389 38° 43′ 09.710″ E 228 – 25,77523056 25° 46′ 30.830″ S 38,69031389 38° 41′ 25.130″ E 229 – 26,67473333 26° 40′ 29.040″ S 38,02259167 38° 01′ 21.330″ E 230 – 27,11109167 27° 06′ 39.930″ S 37,56190556 37° 33′ 42.860″ E 231 – 27,47158333 27° 28′ 17.700″ S 37,01349444 37° 00′ 48.580″ E 232 – 27,60703333 27° 36′ 25.320″ S 36,74037500 36° 44′ 25.350″ E 233 – 27,70189444 27° 42′ 06.820″ S 36,53316667 36° 31′ 59.400″ E 234 – 27,78917500 27° 47′ 21.030″ S 36,51560833 36° 30′ 56.190″ E 235 – 27,77694167 27° 46′ 36.990″ S 36,45250000 36° 27′ 09.000″ E 236 – 26,91694444 26° 55′ 00.990″ S 33,33694444 33° 20′ 12.990″ E 237 – 26,91444444 26° 54′ 51.990″ S 33,32861111 33° 19′ 42.990″ E 238 – 26,85277780 26° 51′ 10.000″ S 33,11972222 33° 07′ 10.990″ E 239 – 26,85222222 26° 51′ 07.990″ S 33,11777778 33° 07′ 04.000″ E 240 – 26,84638889 26° 50′ 47.000″ S 33,00000000 33° 00′ 00.000″ E Maa Lähtejoon 26,85861111 26° 51′ 31″ 32,89210833 32° 53′ 31.59″

▼B

3. liide

PÜÜGIPÄEVIK

4. liide

SISENEMISEST/VÄLJUMISEST TEATAMISE VORM

TEABEVAHETUSE ARUANDEVORM

SISENEMIS-/VÄLJUMISARUANDED

PERIOODILINE PÜÜGIARUANNE ►C1 MOSAMBIIGI VETES ◄

Aruanded edastatakse pädevale ametiasutusele, st Mosambiigi riikliku kalandusameti juhtkonnale:

e-post: entryexitcatchmoz@gmail.com

(teine võimalus – faks: + 258 21 320 335)

Tähelepanu!

— Sisenemis- või väljumisaruanded tuleb saata eespool osutatud e-postile kolme tunni jooksul enne sündmust.

— Väljapüük tuleb esitada liikide kaupa ja eluskaalus.

— Väljapüügi ühik peab olema kilogramm.

— Väljapüügi aruanne hõlmab nii sihtliike kui ka kaaspüügiliike. Allpool esitatud liikide nimekirja võib muuta olenevalt püütud liikidest.

1. Sisenemise aruandevorm (3 tunni jooksul enne sündmust)

Sisu tekst: laev (nimi) / SISSE

Laeva nimi:

Rahvusvaheline raadiokutsung:

Sisenemiskuupäev (pp/kk/aaaa):

Sisenemise kellaaeg (UTC):

Sisenemise asukoht (kraadid-minutid-sekundid):

►C1 Mosambiigi veed ◄ sisenemisel pardal olevate kalaliikide üldkogus

Kulduim-tuun (YFT) kg

Suursilm-tuun (BET) kg

Vööttuun (SKJ) kg

Pikkuim-tuun (ALB) kg

Marliin (MAR) kg

Mõõkkala (SWO) kg

Lühikoon-odanina (SSP) kg

Purikala (SFA) kg

Sinihai (BSH) kg

Harilik heeringahai (POR) kg

Makohaid (MAK) kg

Mõrtsukhai (TIG) kg

Krokodillhai (Pseudocarcharias kamoharai) (PSK) kg

Suursilm-rebashai (THR) kg

Pikkuim-hallhai (OCS) kg

Vasarhai (SPN) kg

Muud hallhailased (CWZ) kg

Muud (täpsustage liik ja FAO kood) kg

jne.

2. Väljumise aruandevorm (kolme tunni jooksul enne sündmust)

Sisu tekst: laev (nimi) / VÄLJA

Laeva nimi:

Rahvusvaheline raadiokutsung:

Väljumiskuupäev (pp/kk/aaaa):

Väljumise kellaaeg (UTC):

Väljumise asukoht (kraadid-minutid-sekundid):

►C1 Mosambiigi veed ◄ väljumisel pardal olevate kalaliikide üldkogus

Kulduim-tuun (YFT) kg

Suursilm-tuun (BET) kg

Vööttuun (SKJ) kg

Pikkuim-tuun (ALB) kg

Marliin (MAR) kg

Mõõkkala (SWO) kg

Lühikoon-odanina (SSP) kg

Purikalad (SFA) kg

Sinihai (BSH) kg

Harilik heeringahai (POR) kg

Makohaid (MAK) kg

Mõrtsukhai (TIG) kg

Krokodillhai (Pseudocarcharias kamoharai) (PSK) kg

Suursilm-rebashai (THR) kg

Pikkuim-hallhai (OCS) kg

Vasarhai (SPN) kg

Muud hallhailased (CWZ) kg

Muud (täpsustage liik ja FAO kood) kg

jne.

3. Iganädalane väljapüügiaruande vorm (iga kolme päeva järel, mil laev püüab kala Mosambiigi vetes)

Sisu tekst: laev (nimi) / WCR

Laeva nimi:

Rahvusvaheline raadiokutsung:

Aruande esitamise kuupäev (pp/kk/aaaa):

Aruande esitamise kellaaeg (UTC):

Aruande esitamise asukoht (kraadid-minutid-sekundid):

▼C1

Väljapüük Mosambiigi vetes (kg)

▼B

Kulduim-tuun (YFT) kg

Suursilm-tuun (BET) kg

Vööttuun (SKJ) kg

Pikkuim-tuun (ALB) kg

Marliin (MAR) kg

Mõõkkala (SWO) kg

Lühikoon-odanina (SSP) kg

Purikalad (SFA) kg

Sinihai (BSH) kg

Harilik heeringahai (POR) kg

Makohaid (MAK) kg

Mõrtsukhaid (TIG) kg

Krokodillhai (Pseudocarcharias kamoharai) (PSK) kg

Suursilm-rebashai (THR) kg

Pikkuim-hallhai (OCS) kg

Vasarhai (SPN) kg

Muud hallhailased (CWZ) kg

Muud (täpsustage liik ja FAO kood)

jne.

Tuunipüügiseinerite puhul:

— edukate noodatõmmete arv peibutuspüügivahendiga püügi puhul pärast viimast aruannet:

— edukate noodatõmmete arv vaba püügi puhul pärast viimast aruannet:

— ebaõnnestunud noodatõmmete arv:

Õngejadalaevade puhul:

— noodatõmmete arv pärast viimast aruannet:

— vette lastud konksude arv pärast viimast aruannet:

Allolevas tabelis tähistab ametlik tähtnumbriline kood (Alpha 3 kood) India Ookeani Tuunikomisjoni mandaadi all olevaid liike. Inglis- ja prantsuskeelsed nimed ja teaduslikud nimetused on võetud Toidu- ja Põllumajandusorganisatsiooni taksonoomiast.







Kood Inglise keelne nimi Prantsuse keelne nimi Teaduslik nimetus ALB Albacore tuna Germon Thunnus alalunga BET Bigeye tuna Patudo; Thon obèse Thunnus obesus BFT Bluefin tuna Thon rouge Thunnus thynnus thynnus BIL Marlins, sailfishes, spear fish Poissons epée NCA (2) Xiphioidei NEI (1) BIP Indo-Pacific Bonito Bonito oriental Sarda orientalis BLM Black Marlin Makaire noir Makaira indica BLT Bullet tuna Bonitou Auxis rochei BLZ Indo-Pacific Blue Marlin Makaire bleu de l’Indo Pacifique Makaira mazara COM Narrow barred Spanish Mackerel Thazard rayé Scomberomorus commersoni DOT Dogtooth tuna Bonite à gros yeux Gymnosarda unicolor FRI Frigate tuna Auxide Auxis thazard FRZ Frigate and Bullet tunas Auxides et Bonitous Auxis spp. GUT Indo-Pacific king mackerel Thazard ponctué Scomberomorus guttatus KAW Kawakawa Thonine orientale Euthynnus affinis KGX Seerfishes NEI (1) Thazards NCA (2) Scomberini NEI (1) LOT Longtail tuna Thon mignon Thunnus tonggol MAR Marlines NEI (1) Makaire NCA (2) MLS Striped Marlin Marlin rayé Tetrapturus audax OBL Billfishes, unclassified Porte-épée non-classifiés OTH Others NEI (1) Autres NCA (2) Scombridae ja Xiphioidei RSK Requiem sharks Carcharinidae SBF Southern Bluefin tuna Thon rouge du sud Thunnus maccoyii SFA Indo-Pacific Sailfish Voilier de l’Indo-Pacifique Istiophorus platypterus SHK Shark Requins SKJ Skipjack Listao; Bonite à ventre rayé Katsuwonus pelamis SSP Short-billed spearfish Makaire à rostre court Tetrapterus angustirostris STS Streaked seerfish Thazard cirrus Scomberomorus lineolatus SWO Swordfish Espadon Xiphias gladius TUN Tunas and Bonitos NEI (1) Thons et bonites NCA (2) Thunnini ja Sardini NEI (1) WAH Wahoo Thazard-bâtard Acanthocybium solandri YFT Yellowfin tuna Albacore Thunnus albacares (*1) NEI: mujal nimetamata (not elsewhere included). (*2) NCA: mujal nimetamata (non compris ailleurs).

5. liide